Gempung Parti Sarawak

Gempung Parti Sarawak (singkat: GPS) iya nya gempung politik nasional ti bepalan ba Sarawak di Malaysia. Iya ditubuhka empat ex-parti komponen Barisan Nasional (BN) ke beoperasyen semina ba Sarawak berindik ari gempung perintah besai alah ba pengawa bepilih besai Malaysia 2018 suba. Diatu GPS nyadi gempung politik keempat pemadu besai enggau 23 penuduk ba Dewan Rakyat, lalu nubuhka perintah ba negeri Sarawak.

 Sejarah 

 Penubuh 
GPS ditubuhka maya 12 Jun 2018, ke ngembuan parti-parti politik baka Parti Pesaka Bumiputera Bersatu (PBB), Sarawak United Peoples' Party (SUPP), Parti Rakyat Sarawak (PRS), enggau Progressive Democratic Party (PDP). Empat-empat parti nya kala nyadi parti komponen dalam gempung Barisan Nasional (BN), enggau sempekat ‘alus’ parti iya nya parti ti bepalan ba Semenanjung tauka Sabah dalam BN enda sengapa nubuhka diri ba Sarawak, lalu enggau nya meri parti nya autonomi relatif. Gempung nya ngemeratka pemerat enggau hak nengeri bepelasarka Sempekat Malaysia lalu mengkang nyadi penyakal ba perintah besai Pakatan Harapan (PH) taja pan besedia deka "bekerejasama". Maya 23 Ogos 2018, chairman parti tu, Abang Johari Openg, madahka GPS Gabungan Parti Sarawak udah direjista lalu benung nganti pemansut surat rasmi ari Opis Pengerejista Gerempung (RoS). Gempung nya pengujung iya disah maya 19 November 2018.

 Kereban sanding